A Dedicated a német DJ-producer, ATB harmadik albuma. A 12 számot tartalmazó lemez 2002-ben jelent meg, az előző lemezektől eltérő hangzásvilággal. Az album mindhárom kislemeze ("Hold You", "Let U Go" és a "You're Not Alone") igen jó helyezéseket ért el, ami talán leginkább a mindhárom (és a lemezen is öt) dalban közreműködő Roberta Carter Harrison énekhangjának köszönhető. A lemez címe utalás a 2001. szeptember 11-én történt eseményekre, vagyis lényegében André a terrortámadás áldozatainak ajánlja az albumot, két számot "(Hero, I wanna cry)" külön ki is emel a lemezhez tartozó füzetben.